open-index/open-wikipedia-markdown huggingface dataset:
Bundesautobahn 66

160px
**Bundesautobahn 66**

**Federale snelweg in Duitsland**

----
**Bedryf deur**  

----

**Totale lengte**
121 km

----

**Loop deur die deelstate**
Hessen

----

**Kaart**
200px

Die **Bundesautobahn&nbsp;66** (afkorting: **BAB&nbsp;66**, dikwels ook kort **Autobahn&nbsp;66** of **A&nbsp;66** genoem) 
is 'n federale snelweg wat van Wiesbaden oor Frankfurt am Main na Fulda loop. Die snelweg is in die deelstaat Hessen geleë. Dit is een van die besigste snelweë in Duitsland. 

## Eksterne skakels 
duimnael|links|Die snelweg naby Frankfurt
Dorp

: *Vir ander betekenisse sien dorp (dubbelsinnig)*
[duimnael|'n Uitsig oor Saldanada in [Nepal]]
[duimnael|Lugfoto van Tsumkwe, 'n dorp in [Namibië]]
Die term **dorp** verwys gewoonlik na 'n klein nedersetting in 'n landelike area wat kleiner as 'n stad is, maar oor winkelsentrums, besighede en spesiale dienste soos banke, hospitale en sportsentrums beskik. Dorpe kan duisende mense hê wat daar woon.

## Sien ook 
* Lys van nedersettings in Suid-Afrika

## Eksterne skakels
Latimeriidae

Die **selakante** (Latimeriidae) is 'n vis-familie wat tot die orde Coelacanthiformes behoort. Daar is slegs een genus met twee spesies in die familie. Een van die soorte kom aan die Suid-Afrikaanse kus voor.

## Agtergrond 
Hulle lywe is stewig gebou en bedek met groot benerige skubbe wat oorvleuel. Die stertvin is breed en gerond. Die eerste dorsale vin is beweegbaar. Die rugstring is hol.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Latimeria*
::* *Latimeria chalumnae* - Afrika-selakant

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Scorpaenidae

**Scorpaenidae** is 'n visfamilie wat tot die orde *Scorpaeniformes* behoort. Daar is sestig genera met minstens vierhonderd spesies wat tot hierdie familie behoort. Vyftig van die spesies kom aan die Suid-Afrikaanse kus voor.

## Kenmerke 
duimnael|links|'n Steenvis (*Synanceia verrucosa*) in 'n openbare akwarium.
Die lywe is redelik plat met groot koppe, en skubbe kan aanwesig of afwesig wees. Daar is gewoonlik 'n klomp stekels of penne rondom die kieuedeksel. Hulle grootte wissel van 5 – 50&nbsp;cm. Hulle is lokval roofvisse en eet vis, skaaldiere en seekat.

## Genera 
Die volgende genera en gepaardgaande spesies kom aan die Suid-Afrikaanse kus voor:

* Dendrochirus
::* *Dendrochirus zebra* - Sebra-kalkoenvis

* *Helicolenus*
::* *Helicolenus dactylopterus* - Jakopewer

* *Parascorpaena*
::* *Parascorpaena mossambica* - Goue skerpioenvis

* *Pterois*
::* *Pterois antennata* - Breëbalk-vuurvis
::* *Pterois miles* - Duiwelvuurvis
::* *Pterois radiata* - Straal-vuurvis

* *Rhinopias*
::* *Rhinopias frondosa* - Peuloog-skerpioenvis

* *Sebastapistes*
::* *Sebastapistes cyanostigma* - Geelspikkel-skerpioenvis

* *Scorpaenopsis*
::* *Scorpaenopsis diabolus* - Valssteenvis
::* *Scorpaenopsis venosa* - Lappies-skerpioenvis

* *Synanceia*
::* *Synanceia verrucosa* - Steenvis

* *Taenianotus*
::* *Taenianotus triacanthus* - Papiervis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Mud

250px|duimnael|Links na regs: Mud, skepel, kop.
250px|duimnael|Rekening uit 1916 vir graan in mud gelewer..

**Mud** is ‘n ou inhoudsmaat vir droë ware.

Reeds in 1681 het die VOC standaarde neergelê vir inhoudsmate. Met die Britse oorname van die gesag het die Nederlandse stelsel van mate en gewigte bly bestaan, alhoewel die Britse stelsel in die dorpe stadig in gebruik gekom het. Soos die boere na die binneland getrek het, is die Nederlandse stelsel ook daar toegepas. Eers met die aanvaarding van die Wet op Mate en Gewigte in 1922 het Suid-Afrika werklike eenvormigheid ten opsigte van mate en gewigte gekry. Met Wet nr. 76 van 1973 het Suid-Afrika die metrieke stelsel van mate en gewigte aanvaar.

Die ou Nederlandse mate wat vir droë ware soos koring, meel en aartappels op die Suid-Afrikaanse platteland gebruik is, was die volgende:
* 1 mud
* =3 **boesel**
* =4 **skepel**
* 1 skepel= 2 emmers
* 1 boesel = 2 blikke
Die gewig van ‘n mud het gewissel tussen die 75 en 100 kilogram, afhangende van die produk, tyd in die geskiedenis en die plek waar daar geweeg is. ‘n Emmer is gebruik as inhoudsmaat vir meel en het ongeveer 11,3 kilogram geweeg.

## Bibliografie 
* Briel, Rudi: Albertinia. 100 jaar. 1902-2002. Albertinia: Lourette, 2002. 
* *Standard Encyclopaedia of Southern Africa*, deel 11. Kaapstad: Nasou, 1975.
Roda JC Kerkrade

**Roda JC Kerkrade** is 'n Nederlandse sokkerspan in die Limburgse dorp Kerkrade, wat in die Eredivisie speel. Die span se tuisveld is die Parkstad Limburg Stadion (kapasiteit: 20&nbsp;000 sitplekke). Die klub is in 1962 gestig nadat Roda Sport en Rapid JC (wat in 1956 die nasionale titel gewen het) saamsmelt het. Die klub bemark homself as die span van Limburg, maar die stadion is ondanks die laagste pryse vir kaartjies nooit vol nie.

## Erelys 
* **Kampioen van Nederland**
: (naaswenner (1): 1994/95)
* **Kampioen Eerste divisie (1)**
: 1972/73
* **KNVB-beker (2)**
: 1997, 2000
: (naaswenner (4): 1976, 1988, 1992, 2008)
* **Johan Cruijff Schaal**
: (naaswenner (2): 1997, 2000)

## Beroemde sokkerspelers 
*  Dick Advocaat
*  Wiel Coerver
*  Arouna Koné
FC Utrecht

**FC Utrecht** is 'n sokkerklub in die Nederlandse stad Utrecht, wat in die Eredivisie (die hoogste nasionale sokkerafdeling) speel. Die span speel sy tuiswedstryde in De Galgenwaard, wat 'n kapasiteit van 24&nbsp;500 sitplekke het. *FC Utrecht* het in 1970 ontstaan na 'n saamsmelting van die drie professionele sokkerspanne in Utrecht: DOS (wat in 1958 die nasionale titel het gewen), Velox en Elinkwijk. Die klub is een van die min klubs wat nog nooit uit die Eredivisie gerelegeer is nie.

## Erelys 
* **KNVB-beker (3)**
: 1985, 2003, 2004
: (naaswenner (2): 1982, 2002)
* **Johan Cruijff Schaal (1)**
: 2004
: (naaswenner (1): 2003)
* **Intertoto Beker**
: (naaswenner (1): 2007)

## Beroemde sokkerspelers 
*  Co Adriaanse
*  Dick Advocaat
*  Willem van Hanegem
*  Dirk Kuijt
*  Jacob Mulenga
Peripatetiese skool

duimnael|regs|300px|*Aristoteles se Skool*, ‘n skildery van die 1880's deur Gustav Adolph Spangenberg
Die **Peripatetici** was lede van ‘n skool van filosofie in antieke Griekeland. Hulle leringe was geskoei op dié van hulle stigter, die Griekse filosoof Aristoteles, en **Peripateet** is ‘n naam wat aan sy volgelinge gegee is. Die skool het oorspronklik sy naam *Peripatos* ontleen aan die *peripatoi* (*περίπατοι* "kolonnades") van die Lykeion-gimnasium in Athene waar die lede vergader het. ‘n Soortgelyke Griekse woord *peripatetikos* (περιπατητικός) verwys na die loop-aksie, en as ‘n byvoeglike naamwoord word "peripateties" dikwels in die trant van swalkend, wandelend, meanderend of drentelend gebesig. Na Aristoteles se dood, het ‘n legende ontstaan dat hy ‘n "peripatetiese" dosent was – dat hy al lopende onderrig gegee het – en die benaming *Peripatetikos* sou die oorspronklike *Peripatos* vervang.

Die skool dateer van omstreeks 335 v.C. toe Aristoteles in die Lykeion begin instruksie gee het. Dit was ‘n informele inrigting waarvan die lede met filosofiese en wetenskaplike ondersoeke bemoeid was. Aristoteles se opvolgers Theophrastos en Strato het voortgebou op die tradisionele deurgronding van filosofiese en wetenskaplike teorieë, maar na die middel van die 3de eeu v.C., het die skool ‘n insinking beleef, en dit sou nie voor die Romeinse era weer ‘n bloeityd ervaar nie. Later het die skool se lede hulle daarop toegespits om kommentare op Aristoteliaanse werke te lewer, eerder as die verdere ontwikkeling daarvan, en die skool sou eindelaas in die 3de eeu n.C. doodloop.

Alhoewel die skool tot niet gegaan het, het die bestudering van Aristoteles se werke in die Latere Oudheid, die Middeleeue en die Renaissance voortgeleef onder geleerdes wat Peripatetici genoem is.  Na die val van die Romeinse Ryk, het die werke van die Peripatetiese skool vir die weste verlore gegaan, maar in die ooste is dit opgeneem in vroeë Islamitiese filosofie, wat ‘n groot rol sou speel in die herlewing van Aristoteles se doktrines in Europa van die Middeleeue en die Renaissance.
Dorp (musiekgroep)

**Dorp** is 'n Suid-Afrikaanse rockgroep wat in Londen, Engeland gesetel is.

Die groep is in 1992 in Somerset-Wes by die *Parel Vallei High School* gestig onder sy vorige naam, "The Fauves". Die aanvanklike groeplede was Myburgh Grobbelaar (stem), Albert Loubser (kitaar), Dylan Kemlo (baskitaar), Timothy Rankin (dromme) en David Poole (saksofoon). 

Hulle eerste album, *Indigenous Jewellery* is in 1996 deur Oom Gert Records vrygestel. Hierna het *Five Steps Off The Pacemaker*
in 1997 en *Danger Gevaar Ingozi*	in 1998 gevolg, beide deur Wildebeest Records vrygestel.

In 1999 besluit hulle om na Londen te verhuis om die internasionale mark te betree.

## Diskografie 
### Studio-albums
### Enkelsnitte 
## Eksterne skakels 
* Video's op YouTube
Derby van die ewige vyande

duimnael|regs|250px|Ondersteuners van Olympiakos en Panathinaikos tydens 'n wedstryd.

Die **Derby van die ewige vyande** (Ντέρμπι των αιωνίων αντιπάλων) is 'n derby tussen die Griekse sportklubs Panathinaikos en Olympiacos. Beide klubs is in Athene and Piraeus  geleë. Hoewel beide klubs in verskeie sportsoorte meeding, is die derby in sokker seker die strafste.

## Die mededinging 
*Panathinaikos* is die span uit die sentrum van *Athene* en het baie ondersteuners onder die ryker mense. *Olympiacos* het sy tuisveld in Piraeus, die hawe van *Athene*, en het baie ondersteuners onder die arbeiders. Tydens baie wedstryde is daar onluste tussen die ondersteuners en meermaals het mense daarby gesterf.

## Die wedstryd 
In sokker oorheers *Panathinaikos* en *Olympiacos* die nasionale sokkerliga. Die derbies is dikwels belangriker as welke span die nasionale titel wen. In die Griekse sokkerbeker speel die spanne ook baie teen mekaar. *Olympiacos* wen die meeste wedstryde en het ook die meeste pryse gewen. *Panathinaikos* is egter die enigste span wat ooit die eindstryd van die Europese Beker behaal het (in 1971, waar hulle vir Ajax geklop het).
Behalwe sokker, vind die derby ook in basketbal, volleybal en waterpolo plaas.
Rachycentridae

Die **Kobia** (Rachycentridae) is 'n vis-familie wat tot die orde Perciformes behoort. Die familie beskik oor slegs een genus met 'n enkele spesie.

## Genus 
Die enigste soort is aanwesig in Suid-Afrikaanse kuswaters:

* *Rachycentron*
::* *Rachycentron canadum* - Kobia

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Coryphaenidae

Die **Dorades** (*Coryphaenidae*) is 'n familie van visse wat hoort tot die orde Perciformes. Daar is slegs een genus met twee spesies wat hoort tot dié familie en een van die spesies kom aan die Suid-Afrikaanse kus voor; die familie is dus 'n Monotipiese takson.

## Kenmerke 
Die lyf is plat en lank. Die volwasse visse het benerige knop op die voorkop wat die kop 'n steil profiel gee. Die lyf is bedek met klein skubbe. Die dorsale vin is lank, vanaf die voorkop tot by die stert. Die anale vin is ook lank, ongeveer die helfte van die dosale vin se lengte en die stert vin is gevurk. Dorades is ware pelagiese vis, hulle kom voor in die oop oseaan sowel as die naby die kus.

## Genus 
Die volgende genus en spesie kom aan die Suid-Afrikaanse kus voor:

* *Coryphaena*
::* *Coryphaena equiselis* - Pompano-dorade
::* *Coryphaena hippurus* - Dorade

Die spesie *Coryphaena equiselis* kom nie aan die Suid-Afrikaanse kus voor nie maar mag wel gevind word aan die grense van Suider-Afrika dit wil sê noord van Namibië en Mosambiek.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Lobotidae

Die **Driesterte** (Lobotidae) is 'n vis-familie wat hoort tot die orde Perciformes. Daar is slegs een genus met twee spesies wat hoort tot dié familie en een van die spesies kom aan die Suid-Afrikaanse kus voor.

## Kenmerke 
Die enigste opvallende kenmerk van die familie is die feit dat die dorsale- en anale vinne verby die basis van die stertvin gaan en dit lyk asof die familie drie sterte het. Hulle kom in al die oseane voor.

## Genus 
Die volgende genus en spesie kom aan die Suid-Afrikaanse kus voor:

* *Lobotes*
::* *Lobotes surinamensis* - Driestert

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Nieu-Skotland

Die term **Nieu-Skotland** kan verwys ná:

* Nova Scotia, 'n vroeëre benaming van die huidige Kanadese deelstaat.
* Nieu-Kaledonië, 'n oorsese gebied van Frankryk in die Stille Oseaan.
Tier-engelvis

Die **Tier-engelvis** (*Apolemichthys kingi*) is 'n vis endemies aan Suid-Afrika wat aan die ooskus vanaf Margate tot by Mosambiek voorkom. In Engels staan die vis bekend as die *Tiger angelfish*.

## Voorkoms 
Die boonste gedeelte van die lyf en stert is bruin tot swart met vertikale golwende geel strepe op. Die kop en onderkant van die lyf is ligter van kleur met 'n groot swart kol aan die bokant van die kieuspleet. Die rant van die dorsale- en stertvinne is wit. Die vissie word tot 25&nbsp;cm groot. Die onvolwasse vissies lyk amper soos 'n vlindervis.

## Habitat 
Hulle bly gewoonlik in koraalriwwe in water van 20 – 40&nbsp;m diep. Die spesie is vernoem na Dennis King wat die spesie die eerste keer geïdentifiseer het.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Apolemichthys-kingi.html
Driekol-engelvis

Die **Driekol-engelvis** (*Apolemichthys trimaculatus*) is 'n vis wat voorkom in die Indies-Pasifiese area en aan die ooskus van Afrika vanaf Kenia tot by die Aliwal-bank. In Engels staan die vis bekend as die *Threespot angelfish*.

## Voorkoms 
Die vis is geel met drie prominente swart kolle op; een hoog op die voorkop en die ander een elk aan weerskante van die kop waar die kieusplete begin. Die basis gedeelte van die anale vin is wit en die res van die vin is swart. Die vis word tot 25&nbsp;cm lank.

## Habitat 
Hulle bly in koraalriwwe gewoonlik in water van 8 – 60&nbsp;m diep en is alleenlopers. Die naam *trimaculatus* verwys na die drie kolle op die kop.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Apolemichthys-trimaculatus.html
Springboontjie

Die **Springboontjie** (*Centropyge acanthops*) is 'n vis wat voorkom in die westelike Indiese Oseaan en aan die ooskus van Suid-Afrika vanaf Oman tot by Algoabaai. In Suid-Afrika staan die vis bekend as die *Jumping bean* en globaal as die *Orangeback angelfish*.

## Voorkoms 
Die anale vin en die grootste gedeelte van die liggaam is donkerblou en die kop, bors, dorsale vin en boonste gedeelte van die liggaam is oranje-geel. Daar is 'n blou ring rondom die oog. Die vis word net 8&nbsp;cm groot.

## Habitat 
Die vis leef in koraalriwwe, getypoele in water wat 8 – 40&nbsp;m diep is. Hulle eet hoofsaaklik alge en is ook hermafrodiete. Die vis is 'n gewilde akwarium vis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Centropyge-acanthops.html
Donker-engeltjie

Die **Donker engeltjie** (*Centropyge multispinis*) is 'n vis wat voorkom in die Indies-Pasifiese area, die Rooisee en aan die ooskus van Afrika vanaf Oman tot by die Aliwal-bank. In Engels staan die vis bekend as die *Dusky cherub*.

## Voorkoms 
Die lyf en vinne is donkerbruin met 'n swart vlek agter die kieuspleet en nou donker strepe op die sye. Die rante van die anale- en bekkenvinne is blou. Die onvolwasse visse is lig bruin met vier donker vertikale strepe oor die lyf. Die vis word net 15&nbsp;cm groot.

## Habitat 
Die vis leef in koraalriwwe, getypoele in water wat 1 – 40&nbsp;m diep is. Hulle is alleenlopers en eet hoofsaaklik alge. Die vis kan in akwariums oorleef.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Centropyge-multispinis.html
Halfsirkel-engelvis

Die **Halfsirkel-engelvis** (*Pomacanthus semicirculatus*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Margate. In Engels staan die vis bekend as die *Semicircle angelfish*.

## Voorkoms 
Die vis se dorsale en anale vinne het punte aan die einde. Die vis is gryserig geel met verskeie blou kolletjies op die lyf. Al die vinne het blou rante om. Die onvolwasse vissies is donker van kleur met wissellende blou en wit halfsirkel lyne oor die lyf. Die vis word net 40&nbsp;cm groot.

## Habitat 
Die vis kom voor by skeepswrakke of koraalriwwe naby grotte in water wat 1 - 40m diep is. Die vis kan in akwariums oorleef.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Pomacanthus-semicirculatus.html
Koninklike engelvis

Die **Koninklike engelvis** (*Pygoplites diacanthus*) is 'n vis wat voorkom in die Indiese-Pasifiese area en aan die ooskus van Afrika vanaf die Rooisee tot by die Aliwal-bank. In Engels staan die vis bekend as die *Royal angelfish*.

## Voorkoms 
Die vis se lyf is geel met wisselende geel en wit (party keer blou) vertikale strepe oor die lyf. Die anale vin het blou en geel parallelle strepe, die kop is geel met blou strepe en die agterste gedeelte van die dorsale vin is blou. Die stertvin is geel of geelgroen. Die vis word 25&nbsp;cm lank.

## Habitat 
Die vis leef in koraalriwwe wat in water wat 1 – 70&nbsp;m diep is en is alleenlopers. Hulle oorleef moeilik in akwariums.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Pygoplites-diacanthus.html

Lêer:Maldives Royal Angelfish (Pygoplites Diacanthus)199.jpg|'n Koninklike engelvis in die Maledive, Indiese Oseaan.
Pomacanthidae

Die **Engelvisse** (Pomacanthidae) is 'n vis-familie wat tot die orde Perciformes behoort. Daar is sewe genera met 83 spesies in hierdie familie en twaalf soorte kom aan die Suid-Afrikaanse kus voor.

## Kenmerke 
Die familie is van die mooiste koraalvis en die onvolwasse vissies se kleur verskil drasties van die volwassenes. Die grootte wissel van 8 – 46&nbsp;cm. Die *Pomacanthus* en *Apolemichthys* genera is hoofsaaklik bodembewoners terwyl sommige spesies van *Centropyge* en *Genicanthus* hermafrodieties is.

## Genera 
Die volgende genera en spesies kom aan die Suid-Afrikaanse kus voor:

* *Apolemichthys*
::* *Apolemichthys kingi* - Tier-engelvis
::* *Apolemichthys trimaculatus* - Driekol-engelvis

* *Centropyge*
::* *Centropyge acanthops* - Springboontjie
::* *Centropyge bispinosa* - Koraalmooie
::* *Centropyge multispinis* - Donker-engeltjie

* *Genicanthus*
::* *Genicanthus caudovittatus* - Swaelstert-engelvis

* *Pomacanthus*
::* *Pomacanthus chrysurus* - Goudstert-engelvis
::* *Pomacanthus imperator* - Keiserengelvis
::* *Pomacanthus rhomboides* - Ouvrou
::* *Pomacanthus semicirculatus* - Halfsirkel-engelvis

* *Pygoplites*
::* *Pygoplites diacanthus* - Koninklike engelvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Pomfret (vis)

:*Hierdie artikel handel oor die vis, *Brama brama*. Vir ander gebruike, sien Pomfret (dubbelsinnig).*

Die **pomfret** (*Brama brama*) is 'n vis wat in al die oseane van die wêreld voorkom. In Suid-Afrika kom dit voor vanaf Walvisbaai tot by Algoabaai.

## Voorkoms 
Die vis se kop, lyf en vinne is silwerig tot swart. Die pektorale vinne is donker aan die bokant en ligter aan die onderkant. Die lyf is plat en die stertvin is gevurk. Die mond is swart binne en die vis word tot 70&nbsp;cm lank.

## Habitat 
Die vis is 'n bodemvoeder en word gevind in water van 50–1000&nbsp;m diep. Hulle eet ander bodemvis, tjokka en soöplankton. Die vis is eetbaar, maar is gereeld besmet met parasitiese wurms.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* *Coastal Fishes of Southern Africa*. Phil & Elaine Heemstra. 2004. 

## Eksterne skakel 
* http://fishbase.org/summary/Brama-brama.html
* http://eol.org/pages/203869/overview
Olympiacos Piraeus

**Olympiacós Sýndesmos Filáthlon Peiraiós** (Grieks:Ολυμπιακός Σύνδεσμος Φιλάθλων Πειραιώς}},, letterlike: Olimpiese Vereniging van Sportvriende van Piraeus) is ’n groot multi-sportklub gebaseer in Piraeus, Griekeland. 

Olympiacos is die moederorganisasie van verskeie mededingende afdelings wat deelneem aan sokker, basketbal, vlugbal, waterpolo, handbal, atletiek, swem, tafeltennis en boks, onder andere, en het oor die klub se geskiedenis talle Europese en nasionale titels gewen.

Met die byname *Thrylos* (Legende) en *Gavros* (Ansjovis), is Olympiacos SFP die mees suksesvolle en mees bekroonde multi-sportklub in Europa, nadat dit in 2024 Barcelona verbygesteek het in totale internasionale trofeë. 

Die klub is die enigste Griekse multi-sportklub wat altesaam 23 internasionale titels gewen het – insluitend 21 groot Europese titels, 1 interkontinentale titel en 1 Balkantitel – in ses sportsoorte (sokker]], basketbal, vlugbal, waterpolo, stoei, tafeltennis). In totaal het Olympiacos-afdelings 50 keer die eindronde van groot Europese of wêreldkompetisies bereik (23 keer kampioene en 27 keer naaswenners), ’n rekord vir ’n Griekse multi-sportklub.

Spesifiek het Olympiacos se manssokkerspan die UEFA Conference League (2023/24) en die Balkan-beker (Balkans Cup 1961/63) gewen, terwyl die jeugsokkerspan die UEFA Youth League (2024) verower het. Die mansbasketbalspan het drie EuroLeague-titels (1997, 2012, 2013) en een FIBA Intercontinental Cup (2013) gewen. 

Die klub het ook verskeie “Triple Crown”- en “Quadruple Crown”-prestasies behaal in basketbal en waterpolo.

Olympiacos het talle Olimpiese medaljewenners, wêreld- en Europese kampioene opgelewer en beskik oor moderne akademies waar duisende jong atlete opgelei word. Die klub is die gewildste in Griekeland, met miljoene ondersteuners plaaslik en in die Griekse diaspora wêreldwyd. 

## Verwysings
Bangkok Bravo FC

**Bangkok Bravo FC** (amptelik: *Krung Thep Mahanakhon Amon Rattanakosin Mahinthara Ayuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit Bravo Association Football Club*) is die sokkerklub met die langste naam in die wêreld. 

Hulle tuisstadion is Chalerm Phrakiat Bang Mod in Bangkok.
Steve McClaren

**Stephen "Steve" McClaren** (gebore op 3 Mei 1961 in Fulford) is 'n Engelse sokkerafrigter.

Steve McClaren is berug vir die vroeë uitskakeling van die Engelse nasionale sokkerspan tydens die kwalifiseerreeks vir die UEFA Europa-beker (Euro 2008). Hy is ook bekend vir die eerste nasionale titel wat FC Twente gewen het met hom as afrigter.

## Speler 
Steve McClaren het as middelveldspeler vir verskeie Engelse spanne gespeel wat in die laer ligas uitgedraf het. Van 1979 tot 1992 het hy vir Hull City FC, Derby County, Lincoln City FC, Bristol City FC en Oxford United gespeel. By Derby County het hy die Tweede Divisie gewen.

## Afrigter 
Vir die onverwagte uitskakeling van die Engelse nasionale sokkerspan tydens die Europa-beker, is hy nog glad nie baie gewild in die Verenigde Koninkryk nie. Ook al het hy met Middlesbrough die Ligabeker gewen en het hy met hierdie span as naaswenner in die UEFA Europa League geëindig. Ook het hy as assistent afrigter by Manchester United drie nasionale titels en selfs die UEFA Champions League gewen. In Nederland is hy baie gewild, vir sy suksesse met FC Twente tydens sy eerste periode as afrigter daar, al het hy tydens sy tweede periode by die span nie soveel sukses gehad nie.

Op 31 Julie 2024 is McClaren as nasionale afrigter van Jamaika aangestel. Sy eerste wedstryd was ’n 0–0 gelykop teen Kuba, en vier dae later het hy sy eerste oorwinning teen Honduras (2–1) behaal. Onder sy leiding het Jamaika vir die CONCACAF Gold Cup gekwalifiseer, maar is in Junie 2025 ná die groepsfase uitgeskakel. Op 19 November 2025 het McClaren vrywillig afgetree nadat die span direk kwalifikasie vir die 2026 Wêreldbeker gemis het, met ’n 0–0 gelykop teen Curaçao in die finale groepswedstryd.

## Verwysings
Panathinaikos

duimnael|Die klub se embleem.|186x186px
**Panathinaikos** (Grieks: Παναθηναϊκός Αθλητικός Όμιλος, letterlik: “Pan-Atheense Atletiekklub”) is 'n sportklub in die Griekse hoofstad Athene. Die klub is in 1908 gestig en hulle belangrikste sport is sokker en basketbal. Die naam Panathinaikos beteken “Al die mense van Athene” of “Pan-Atheneïes”. Die sokkerspan speel sy tuiswedstryde in die Olimpiese Stadion van Athene (wat 70&nbsp;000 toeskouers kan akkommodeer). Die sokkerklub, Panathinaikos FC,  speel in die Griekse Super Liga en het die nasionale titel 20 keer gewen. Die klub het ook in 1971 die eindstryd van die Europese Beker gehaal, waar hulle vir Ajax geklop het. Die klub kry sterk mededinging met 'n ander klub uit *Athene*: Olympiacos Piraeus. Hierdie derby staan wêreldwyd bekend as een van die strafste derbies: die Derby van die ewige vyande.

## Erelys 
* **Kampioen Griekeland (20)**
: 1929/30, 1948/49, 1952/53, 1959/60, 1960/61, 1961/62, 1963/64, 1964/65, 1968/69, 1969/70, 1971/72, 1976/77, 1983/84, 1985/86, 1989/90, 1990/91, 1994/95, 1995/96, 2003/04, 2009/10
* **Griekse Beker (18)**
: 1940, 1948, 1955, 1967, 1969, 1977, 1982, 1984, 1986, 1988, 1989, 1991, 1993, 1994, 1995, 2004, 2010
* **Griekse Supercup (3)**
: 1988, 1993, 1994
* **Champions League**
: (naaswenner (1): 1971)
* **Balkan Cup**
: 1977

## Basketbal 
* **Europese kampioenskap (Euroleague) (6)**
: 1996, 2000, 2002, 2007, 2009, 2011
* **Intercontinental-kampioenskap (1)**
: 1996
* **Kampioen Griekeland (32)**
: 1946, 1947, 1950, 1951, 1954, 1961, 1962, 1967, 1969, 1971, 1972, 1973, 1974, 1975, 1977, 1980, 1981, 1982, 1984, 1998, 1999, 2000, 2001, 2003, 2004, 2005, 2006, 2007, 2008, 2009, 2010, 2011
* **Griekse Beker (13)**
: 1979, 1982, 1983, 1986, 1993, 1996, 2003, 2005, 2006, 2007, 2008, 2009, 2012

## Bekende sokkerspelers 
*  Djibril Cissé
*  Simão Mate Junior
*  Nasief Morris

## Verwysings
Pomfret, Noordwes

:*Hierdie artikel handel oor die dorpie in Noordwes. Vir ander gebruike, sien Pomfret (dubbelsinnig).*

**Pomfret** is 'n woestyndorpie op die rant van die Kalahari-woestyn by 'n asbesmyn in Noordwes, Suid-Afrika. Baie van die inwoners is voormalige lede van die 32-Bataljon. Hulle is oorwegend Portugeessprekende Angolese soldate wat aan die kant van die Suid-Afrikaanse regering in Angola en Namibië geveg het. Teen die einde van die grensoorlog het hulle die polisie gehelp om wet en orde in die swart woonbuurte van Suid-Afrika te handhaaf.

## Sien ook 
* Lys van dorpe in Suid-Afrika

## Verwysings
Pomfret (dubbelsinnig)

**Pomfret** kan na een die volgende verwys:

* Die pomfret, 'n vis wat in al die oseane van die wêreld voorkom.
* Pomfret, Noordwes, 'n woestyndorpie in die Noordwes-provinsie van Suid-Afrika.
* Verskeie ander stede en dorpe oor die wêreld.
Elio Di Rupo

**Elio Di Rupo** (gebore 18 Julie 1951 in Morlanwelz, Hainaut) is 'n Belgiese skeikundige en politikus van die *Parti Socialiste (PS)*. 

Sedert 13 September 2019 beklee hy vir die derde maal die amp van eerste minister van die Waalse Gewes.

Vanaf 6 Desember 2011 tot 11 Oktober 2014 het hy die amp van eerste minister van België beklee en is opgevolg deur Charles Michel.

Di Rupo is die seun van Italiaanse immigrante en was baie jare lank afgevaardigde in die Belgiese parlement as ook 'n lid van die Europese Parlement gewees. Hy het as minister in die federale regering gedien. Van 1999 tot 2011 en sedert 2014 fungeer Di Rupo as voorsitter van die PS. Van 2000 tot 2018 was hy ook burgemeester van Mons gewees. 

Elio Di Rupo, wat in België vir sy vlinderdas bekend staan, dra die eretitel 'staatsminister'.

## Opleiding 
Di Rupo is een van sewe kinders van 'n Italiaanse gasarbeidergesin wat hulle in 1947 in België gevestig het. Sy pa is in Julie 1952 in 'n padongeluk oorlede sodat die kinders deur hul ma in moeilike omstandighede grootgemaak moes word. Vir Elio was dit al vroeg duidelik dat hy sy toekoms slegs deur 'n goeie opleiding sou kon verseker.

Di Rupo het 'n akademiese opleiding as skeikundige ontvang en 'n doktorsgraad aan die Université de Mons-Hainaut verwerf. Hier het Di Rupo ook 'n politieke bewussyn begin ontwikkel en by die Sosialistiese Party aangesluit waar hy erkenning vir sy humanistiese ideale van sosiale geregtigheid en vryheid van die indiwidu geniet.

Op 13 Februarie 1983 het Di Rupo die internasionale filmfees ''Festival international du film d'amour* in die lewe geroep.

## Verwysings 
## Eksterne skakels 
* *Inligting op die webtuiste van die PS* 
* *'n Onderhoud met Elio die Rupo''
Bontpalings

Die **Bontpalings** (*Muraenidae*) is 'n visfamilie wat aan die orde *Anguilliformes* behoort. Die familie bevat 15 genera met minstens 200 spesies. Sewe-en-dertig van die spesies word aan die Suid-Afrikaanse kus aangetref.

## Agtergrond 
Bontpalings word tussen 25&nbsp;cm en 3,8&nbsp;m lank. Hulle het geen skubbe of pektorale vinne nie en die dorsale vin begin normaalweg by die kieue-opening en strek tot by die stert. Alhoewel navorsing oor hulle voortplanting gebrekkig is, is dit egter bevestig dat party spesies hermafrodieties is.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Echidna*
::* *Echidna leucotaenia* – Witgesigbontpaling
::* *Echidna nebulosa* – Bontpaling
::* *Echidna polyzona* – Balk-bontpaling

* *Gymnomuraena*
::* *Gymnomuraena zebra* – Sebra-bontpaling

* *Gymnothorax*
::* *Gymnothorax breedeni* – Swartwang-bontpaling
::* *Gymnothorax chilospilus* – Witlip-bontpaling
::* *Gymnothorax eurostus* – Sout-en-peper bontpaling
::* *Gymnothorax favagineus* – Heuningkoekbontpaling
::* *Gymnothorax flavimarginatus* – Geelrant-bontpaling
::* *Gymnothorax griseus* – Geometriese bontpaling
::* *Gymnothorax javanicus* – Reusebontpaling
::* *Gymnothorax meleagris* – Tarentaal-bontpaling
::* *Gymnothorax nudivomer* – Sterretjies-bontpaling
::* *Gymnothorax pictus* – Verfspikkel-bontpaling
::* *Gymnothorax undulatus* – Luiperd-bontpaling

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Witrand-klipkabeljou

Die **witrand-klipkabeljou** (*Epinephelus albomarginatus*) is 'n vis wat endemies is aan Suid-Afrika en van die suide van Mosambiek tot Oos-Londen voorkom. In Engels staan die vis bekend as *white-edged rockcod*.

## Voorkoms 
Die vis se kop, lyf en dorsale vin het bruin kolletjies op. Die pektorale- en bekkenvinne is geel en die anale en stervinne het 'n wit rand op. Die vis word tot 82&nbsp;cm lank en 13&nbsp;kg swaar.

## Habitat 
Die witrand-klipkabeljou leef in koraalriwwe en rotsagtige bodems in water wat 10–120&nbsp;m diep is. Hulle eet ongewerweldes wat op die bodem leef, vis en tjokka. Die visse is hermafrodiete. Die wyfies skiet kuit van Oktober tot Februarie in die noorde van KwaZulu-Natal. Dit is 'n gewilde eetvis en word deur die IUBN geklassifiseer as 'n kwesbare spesie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Epinephelus-albomarginatus.html
Rys

**Rys** (*Oryza sativa*) behoort soos alle grane tot die grassefamilie (*Poaceae*) en is 'n stapelvoedsel vir 'n groot deel van die wêreldbevolking, veral in die warmer streke. In die subtrope word die ondersoort *Oryza sativa* subspesie *japonica* verbou, terwyl in die trope die ondersoort *Oryza sativa* subspesie *indica* die oorhand het. China is die grootste verbouer en verbruiker van rys en Thailand is die grootste uitvoerder. Thailand verskaf sowat 75% van Suid-Afrika se verbruikte rys. Die Amerikaanse departement van landbou raam dat Suid-Afrika se rysbehoefte sedert die eerste demokratiese verkiesing in 1994 verdubbel het. In groot dele van Asië is die kookkuns tot vandag nog grootliks op rys gebaseer.

Rys is reeds in 711 deur Arabiere na Spanje gebring, maar het eers teen die Middeleeue die res van Europa bereik.

## Verwysings 
## Bronne 
* Wêreldspektrum, 1982, , volume 24, bl. 188

## Eksterne skakels
Bramidae

Die **Pomfrets** (*Bramidae*) is 'n vis-familie wat hoort tot die orde Perciformes. Daar is twee subfamilies en ses genera met twintig spesies wat hoort tot dié familie en nege van die spesies kom aan die Suid-Afrikaanse kus voor.

## Kenmerke 
Die familie se lywe is plat en lank met 'n lang dorsale en anale vinne. Die pektorale vinne is aansienlik langer as die bekken vinne en die stertvin is gevurk. Die grootte wissel van 29&nbsp;cm tot 1&nbsp;m. Die familie is pelagiese vis; hulle kom in die oop oseane voor en nooit naby die land nie. Hierdie familie is gewilde prooi vir tuna, makriel en marlyn.

## Genus 
Die volgende genus en spesies kom aan die Suid-Afrikaanse kus voor:

* *Brama*
::* *Brama australis*
::* *Brama brama* - Pomfret
::* *Brama orcini* - Tropiese pomfret

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Suidelike rondloper

Die **Suidelike rondloper** (*Emmelichthys nitidus nitidus*) is 'n vis wat voorkom in die Indies-Pasifiese area, Australië, Nieu-Seeland, Tristan da Cunha en aan die Suid-Afrikaanse kus vanaf die Wes-Kaap tot by Algoabaai. In Engels staan die vis bekend as die *Southern rover*.

## Voorkoms 
Die vis is rooierig van kleur met die bokant blouerig en die onderkant silwer wit. Die vis word tot 50&nbsp;cm lank.

## Habitat 
Hulle kom voor in water wat 100 – 500&nbsp;m is. Hulle eet skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Emmelichthys-nitidus+nitidus.html
Emmelichthyidae

Die **Rondlopers** (*Emmelichthyidae*) is 'n vis-familie wat hoort tot die orde Perciformes. Daar is drie genera met twaalf spesies wat hoort tot dié familie en drie van die spesies kom aan die Suid-Afrikaanse kus voor.

## Kenmerke 
Die lywe is lank en die dorsale vin is aaneenlopend en die stertvin is gevurk. Die grootste gedeelte van die liggaam en kop is vol skubbe. Die grootte wissel van 16 – 60&nbsp;cm en die familie is bodemvoeders wat voorkom in water wat 100 – 500&nbsp;m diep is. As gevolg van die klein bevolking is die kommersiële waarde van die vis beperk.

## Genera 
Die volgende genera en spesies kom aan die Suid-Afrikaanse kus voor:

* *Emmelichthys*
::* *Emmelichthys nitidus nitidus* - Suidelike rondloper

* *Erythrocles*
::* *Erythrocles schlegelii* - Japannese robynvis‎

* *Plagiogeneion*
::* *Plagiogeneion rubiginosum* - Robynvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Carangidae

Die '''koningvisse, geelsterte, pompano's, koninginvisse, leervisse en reënboogpylvisse'* (*Carangidae'') is 'n visfamilie wat hoort tot die orde *Perciformes*. Daar is twee-en-dertig genera met 143 spesies wat hoort tot dié familie en 54 van die spesies kom aan die Suid-Afrikaanse kus voor.

## Kenmerke 
Die familie se lywe neig om lank te wees, bedek met klein skubbetjies en party spesies het duidelike sylyne. Die koningvisse het 'n ry verdikte skubbe op die agterste gedeelte van die sylyn. Die stertvin is diep gevurk. Die onvolwasse vissies lyk glad nie soos die volwasse visse nie. 

Die meeste spesies is jagters en gewilde sportvisse.

## Genera 
Die volgende genera en spesies kom aan die Suid-Afrikaanse kus voor:

* *Alectis*
::* *Alectis ciliaris* - Draadvin-spieëlvis
::* *Alectis indica* - Indiese spieëlvis

* *Alepes
::* *Alepes djedaba* - Krewel-skad

* *Carangoides*
::* *Carangoides caeruleopinnatus* - Kuskoningvis
::* *Carangoides ferdau* - Bloukoningvis
::* *Carangoides fulvoguttatus* - Geelspikkelkoningvis
::* *Carangoides gymnostethus* - Bludger

* *Caranx*
::* *Caranx heberi* - Swarttip-koningvis
::* *Caranx ignobilis* - Reuse-koningvis
::* *Caranx lugubris* - Swartkoningvis
::* *Caranx melampygus* - Blouvin-koningvis
::* *Caranx papuensis* - Bronskoningvis
::* *Caranx sexfasciatus* - Grootoog-koningvis
::* *Caranx tille* - Tille-koningvis

* *Elagatis*
::* *Elagatis bipinnulata* - Reënboog-pylvis

* *Gnathanodon*
::* *Gnathanodon speciosus* - Goue koningvis

* *Lichia*
::* *Lichia amia* - Leervis

* *Naucrates*
::* *Naucrates ductor* - Loodsvis

* *Pseudocaranx*
::* *Pseudocaranx dentex* - Witkoningvis

* *Scomberoides*
::* *Scomberoides commersonianus* - Talang-koninginvis
::* *Scomberoides lysan* - Dubbelkol-koninginvis
::* *Scomberoides tol* - Naaldskub-koninginvis

* *Seriola*
::* *Seriola dumerili* - Grootgeelstert
::* *Seriola lalandi* - Geelstert
::* *Seriola rivoliana* - Langvin-geelstert

* *Seriolina*
::* *Seriolina nigrofasciata* - Swartband-koningvis

* *Trachinotus*
::* *Trachinotus africanus* - Suidelike pompano
::* *Trachinotus baillonii* - Kleinkol-pompano
::* *Trachinotus blochii* - Stompneus-pompano
::* *Trachinotus botla* - Grootkolpompano

* *Trachurus*
::* *Trachurus delagoa* - Afrikaanse maasbanker
::* *Trachurus trachurus'' - Maasbanker

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Derby della Madonnina

duimnael|regs|250px|Adriano teken 'n doel aan vir Inter teen Milan.

Die **Derby della Madonnina** is 'n sokkerwedstryd tussen die twee grootste spanne in die Italiaanse stad Milaan: AC Milan en Internazionale. Hierdie derby is so genoem na die beskermheilige van die stad.

## Die mededinging 
*AC Milan* en *Internazionale* speel beide hulle tuiswedstryde in die San Siro (met 'n kapasiteit van 80&nbsp;000 plekke, die grootste stadion in Italië). Dit het so gegroei omdat *Internazionale* in 1908 afgestig het van *AC Milan*. Heelwat spelers van *AC Milan* was ontsteld omdat slegs Britse spelers by die span kon aansluit, terwyl hulle wou hê dat Italianers en ander uitlanders ook sou kon aansluit (vandaar die naam *Internazionale*).

Vir die ondersteuners is die *Derby della Madonnina* 'n belangrike wedstryd, maar die atmosfeer rondom die wedstryde bly gewoonlik aangenaam.

## Die wedstryd 
Beide klubs behaal vinnig nasionale en internasionale sukses, wat die wedstryd benewens die aansien daarvan, ook belangrik maak vir kampioenskappe. Sowel *Inter* as *Milan* het 18 keer die nasionale titel ingepalm. *Milan* het egter al sewe keer die Champions League gewen, terwyl *Inter* net drie keer die beste span van Europa was. Na 211 derbies (op 22 December 2013) het *Inter* 76 wedstryde gewen en *Milan* 73.

## Nederland - Duitsland 
In die negentigerjare van die vorige eeu het die *Derby della Madonnina* 'n ekstra internasionale aspek. *AC Milan* het met Marco van Basten, Ruud Gullit en Frank Rijkaard drie Nederlandse topspelers, terwyl *Internazionale* met Jürgen Klinsmann, Andreas Brehme en Lothar Matthaüs oor drie Duitse topspelers beskik. In internasionale sokker is die lande-derby Nederland - Duitsland heel moontlik die strafste in die wêreld. Die mededinging tussen beide lande het die mededinging in die *Derby della Madonnina* verhoog. Toe die FIFA Wêreldbeker 1990 in Italië plaasgevind het, is die wedstryd tussen Nederland en Duitsland uitgerekend in die *San Siro* gespeel. Duitsland het die wedstryd met 2-1 gewen, wat in besonder deur die Inter ondersteuners gevier is.
Indiese spieëlvis

Die **Indiese spieëlvis** (*Alectis indica*) is 'n vis wat voorkom in die Indiese-Pasifiese area, die Rooisee en aan die Ooskus van Afrika vanaf die Persiese Golf tot by Algoabaai. In Engels staan die vis bekend as die *Indian mirrorfish*.

## Voorkoms 
Die vis se kop en lyf is silwerig en groenerig aan die rugkant. Die voorkop is stomp en reguit en die skubbe is klein. Die onvolwasse visse het 5 - 7 donker vertikale strepe oor die liggaam. Die vis word 1,6&nbsp;m groot en weeg dan 25&nbsp;&nbsp;kg.

## Habitat 
Die vis verkies vlak water in sanderige areas om in te leef. Die onvolwasse vissies is alleenlopers terwyl die volwasse visse in skole voorkom en vis, tjokka en skaaldiere vreet.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Alectis indica* by FishBase.
Doctor Zhivago

:*Hierdie artikel handel oor die rolprent. Vir die boek deur Boris Pasternak, sien Dokter Zjiwago.

***Doctor Zhivago**'' (Russies: До́ктор Жива́го; Afrikaans: Dokter Zjiwago) is ’n epiese drama-romanse-oorlog-rolprent van 1965 wat deur David Lean geregisseer is en losweg op ’n roman van Boris Pasternak gegrond is. Dit was dekades lank gewild en is sedert 2010 die agtste mees winsgewende rolprent van alle tye in Amerika as inflasie in ag geneem word. 

## Storielyn 
Die raamwerk waarbinne die rolprent afspeel, is die KGB-offisier Yevgraf Zhivago (Alec Guinness) se soektog in die Sowjetunie na die buite-egtelike kind van sy halfbroer, die dokter en digter Yuri Zhivago (Omar Sharif), en sy minnares Lara Antipova (Julie Christie). Yevgraf glo ’n jong vrou met die naam Tonya Komarovskaya (Rita Tushingham) wat by ’n damprojek werk, is dalk sy broerskind.

Yevgraf vertel Tonya die verhaal van haar pa se lewe. Dit fokus op die liefdesdriehoek tussen Yuri Zhivago, sy vrou Tonya Gromeko (Geraldine Chaplin) en sy minnares Lara en speel hoofsaaklik af in die onstuimige tydperk 1912–1923, die jare van die Eerste Wêreldoorlog, die Russiese Rewolusie, die val van die regering van tsaar Nikolaas II en die beginjare van die Sowjetunie. 

Danksy ’n balalaika ken Yevgraf haar eindelik as sy broerskind uit. 

## Toekennings 
Die rolprent het vyf Oscars gewen en is vir nog vyf benoem, waaronder beste rolprent. Dit het Oscars gewen vir:
* Beste kunsredigering
* Beste kinematografie
* Beste aangepaste draaiboek
* Beste kostuumontwerp
* Beste musiek

## Verwysings 
## Eksterne bronne 
*
Bloukoningvis

Die **Bloukoningvis** (*Carangoides ferdau*) is 'n vis wat voorkom in die Indiese-Pasifiese area, die Rooisee en aan die Ooskus van Afrika vanaf Oman tot by Algoabaai. In Engels staan die vis bekend as die *Blue kingfish*.

## Voorkoms 
Die vis se kop en lyf is blou-groen aan die bokant en silwerig aan die onderkant en het 5 - 7 donkerder vertikale strepe op die sye. Daar is ook onopsigtelike goue kolletjies op die lyf. Die vis word 70&nbsp;cm groot en weeg dan 8&nbsp;&nbsp;kg.

## Habitat 
Die vis verkies sanderige areas en koraal- en rotsriwwe om in te leef. Die vis kom in klein skole voor en eet hoofsaaklik skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
To Kill a Mockingbird

***To Kill a Mockingbird*** is 'n novelle deur Harper Lee wat in 1960 uitgegee is, en onmiddellik by die publiek aanklank gevind het. Dit het die Pulitzerprys ingepalm en 'n klassieke novelle van die moderne Amerikaanse literatuur geword. Die verknoping en karakters is breedweg gegrond op die outeur se waarnemings van haar familie en bure, benewens 'n gebeurtenis wat naby haar tuisdorp in 1936 plaasgevind het, toe sy 10&nbsp;jaar oud was.

[duimnael|links|[Harper Lee en President George W. Bush by die 2007 toekenningsplegtigheid waar Lee die Presidensiële Vryheidsmedalje vir *To Kill a Mockingbird* ontvang het]]
duimnael|links|Atticus Finch en Tom Robinson in die hof in die gelyknamige film
Die novelle is beroemd vir die warmte en humor daarin, ten spyte van die insluiting van die ernstige onderwerpe van verkragting en rasongelykheid. Die verteller se vader, Atticus Finch, was vir baie lesers die toonbeeld van 'n morele held en 'n voorbeeld van integriteit as advokaat. Een kritikus verklaar die novelle se impak deur te skryf, "In die twintigste eeu is *To Kill a Mockingbird* waarskynlik die mees alomgelese boek wat handel oor ras in Amerika, en die protagonis daarvan, Atticus Finch, die mees blywende fiktiewe voorbeeld van onwrikbaarheid in 'n rasdilemma."

As 'n Suidelik-gotiese novelle en 'n *Bildungsroman*, behels die hooftemas van *To Kill a Mockingbird* ras-ongeregtigheid en die inboet van onskuld. Akademici het aangedui dat Lee ook die kwessies van klas, onbevreesdheid, meegevoel en geslagsrolle in die Amerikaanse Diep Suide aanspreek. Die boek word geredelik in skole van Engelstalige lande behandel met lesse wat toleransie beklemtoon en vooroordeel kondemneer. Die boek se temas ten spyt, was *To Kill a Mockingbird* onderworpe aan veldtogte om dit uit publieke klaskamers te verwyder, en is dikwels krities uitgesonder vir die ras-aanspreekvorme wat dit bevat. Akademici dui ook aan dat die nie-blanke karakters in die novelle nie ten volle ontwikkel word nie, en dat sekere swart lesers dit ambivalent ontvang, ten spyte van die dikwels diepgaande indruk wat dit by wit lesers wek.

Die novelle het met publikasie 'n wyduiteenlopende ontvangs te beurt geval. Literêre analise daarvan is beduidend skraps vergeleke met die getal kopieë wat verkoop is en die aanwending daarvan in opvoeding. Outeur Mary McDonough Murphy, wat 'n opgawe gemaak het van die indiwiduele uitsprake oor die boek deur verskeie outeurs en publieke persoonlikhede, noem *To Kill a Mockingbird* "’n verbasende fenomeen". In 2006 het Britse bibliotekarisse die boek hoër as die Bybel aangeslaan as een wat "elke volwassene in hul leeftyd moet lees". Dit is in 1962 in 'n Oscar-bekroonde film omskep deur regisseur Robert Mulligan, met 'n draaiboek deur Horton Foote. Sedert 1990 is 'n toneelstuk wat op die novelle gebaseer is jaarliks opgevoer in Harper Lee se tuisdorp Monroeville, Alabama. Tot op hede is dit Lee se enigste gepubliseerde novelle, en alhoewel sy haar wel uitspreek oor die boek se trefkrag, het sy sedert 1964 enige publisiteit vir haarself of die novelle geweier.

## Verwysings